বিসিএস প্রশাসন একাডেমি

শাহবাগ, ঢাকা

**www.bcsadminacademy.gov.bd**

প্রেস রিলিজ

বিসিএস প্রশাসন একাডেমিতে টেকসই উন্নয়ন অভীষ্ঠ বিষয়ক প্রশিক্ষক প্রশিক্ষণ কোর্স অনুষ্ঠিত

বাংলাদেশ সিভিল সার্ভিস প্রশাসন একাডেমিতে ০৪-১৫ ফেব্রুয়ারি ২০১৮ মেয়াদে টেকসই উন্নয়ন অভীষ্ঠ (এসডিজি) বিষয়ক প্রশিক্ষক প্রশিক্ষণ কোর্স অনুষ্ঠিত হয়েছে। ১৫ ফেব্রুয়ারি ২০১৮ বৃহস্পতিবার বেলা ১২:১০ টায় উক্ত কোর্সের সমাপনী অনুষ্ঠানে প্রধান অতিথি হিসেবে উপস্থিত ছিলেন মাননীয় প্রধানমন্ত্রীর আন্তর্জাতিক বিষয়ক উপদেষ্টা অধ্যাপক ড. গওহের রিজভী।

বিসিএস প্রশাসন একাডেমিতে প্রথম বারের মতো ৩০জন সরকারি কর্মকর্তা নিয়ে টেকসই উন্নয়ন অভীষ্ঠ (এসডিজি) বিষয়ক প্রশিক্ষক প্রশিক্ষণ কোর্স অনুষ্ঠিত হয়। উক্ত কোর্সে সরকারের ৭ জন যুগ্মসচিব, ১১ জন উপসচিব এবং ১২জন সিনিয়র সহকারী সচিব ও সহকারী সচিব পদমর্যাদার কর্মকর্তা অংশগ্রহণ করেন। জনাব মোঃ আবুল কালাম আজাদ, এসডিজি বিষয়ক প্রধান সমন্বয়কারী; ড. কাজী খলীকুজ্জামান আহমদ, চেয়ারম্যান, পিকেএসএফ; ড. দেবপ্রিয় ভট্টাচার্য, সেন্টার ফর পলিসি ডায়লগ (সিপিডি) এর সন্মানিত ফেলো; নদী বিশেষজ্ঞ এবং ব্র্যাক বিশ্ববিদ্যালয়ের অধ্যাপক এমিরেটাস ড. আইনুন নিশাত; কম্পিউটার বিজ্ঞানী অধ্যাপক ড. মোহাম্মদ কায়কোবাদ; সাবেক শিক্ষা সচিব এবং বঙ্গবন্ধু স্মৃতি জাদুঘরের কিউরেটর জনাব মোঃ নজরুল ইসলাম খান; ড. এম আসলাম আলম, রেক্টর, বাংলাদেশ লোক প্রশাসন কেন্দ্র; জনাব মোঃ আনোয়ারুল ইসলাম সিকদার এনডিসি, রেক্টর, বিসিএস প্রশাসন একাডেমি; জনাব মোঃ শহিদুল হক, পররাষ্ট্র সচিব এবং পররাষ্ট্র মন্ত্রণালয়ের মেরিটাইম বিষয়ক ইউনিটের সচিব রিয়ার এডমিরাল (অবসরপ্রাপ্ত) মোঃ খুরশেদ আলম বিএন; ফারাহ কবীর, অ্যাকশন এইড বাংলাদেশের কান্ট্রি ডিরেক্টর; ঢাকা বিশ্ববিদ্যালয়ের ইংরেজি বিভাগের অধ্যাপক ড. সৈয়দ মনজুরুল ইসলাম, স্বাস্থ্য অথনীতি ইন্সটিটিউটের অধ্যাপক ড. এস এ হামিদ, বিশ্ববিদ্যালয় মন্জুরী কমিশনের সাবের চেয়ারম্যান ড. মোঃ নজরুল ইসলাম সহ দেশ বরেণ্য ব্যক্তি উক্ত কোর্সের সংশ্লিষ্ট সেশনসমূহ পরিচালনা করেন।

বিসিএস প্রশাসন একাডেমির সেমিনার কক্ষে এসডিজি বিষয়ক প্রশিক্ষক প্রশিক্ষণ কোর্সের সমাপনী অনুষ্ঠানে প্রধান অতিথি হিসেবে মাননীয় প্রধানমন্ত্রীর আন্তর্জাতিক বিষয়ক উপদেষ্টা ড. গওহের রিজভী উপস্থিত প্রশিক্ষণার্থী কর্মকর্তাদের উদ্দেশ্যে একটি সেশন পরিচালনা করেন এবং এসডিজি লক্ষ্য অর্জনের উপায় বিষয়ক দিকনির্দেশনামূলক বক্তব্য প্রদান করেন। মাননীয় উপদেষ্টা ২০৩০ সালের মধ্যে এসডিজির ১৭টি লক্ষ্য অর্জনে সকলকে একসাথে নিয়ে এগিয়ে যাওয়ার পরামর্শ প্রদান করেন। অনুষ্ঠানে আরও বক্তব্য রাখেন কোর্স পরিচালক ও সরকারের যুগ্মসচিব ড. শাহ আলম। এ সমাপনী অনুষ্ঠানের সভাপতিত্ব করেন বিসিএস প্রশাসন একাডেমির মেম্বার ডিরেক্টিং স্টাফ ও সরকারের অতিরিক্ত সচিব জনাব পরিতোষ চন্দ্র দাস।